FI
8.9.2023
Euroopan unionin virallinen lehti
L 222/209
— Kun kyse on kiinteässä tai ennalta määritellyssä kokoonpanossa arvioitavista yksiköistä, joissa on vähintään 20 akselia, pyörän ja kiskon välinen kitkakerroin kuormitustapauksessa ”vähimmäiskuorma” saa olla yli 0,15 mutta ei yli 0,17.
Huomautus: Kuormitustapauksessa ”normaalikuorma” ei ole poikkeuksia, vaan sovellettava raja-arvo on 0,15.
Tätä akselien vähimmäismäärää voidaan vähentää 16:een, jos kuormitustapauksen ”vähimmäiskuorma” osalta tehdään 4.2.4.6.2 kohdassa vaaditun luistonestojärjestelmän tehoon liittyvä testi ja testin tulos on positiivinen.
Nopeusalueella, jolla nopeus on yli 250 km/h mutta enintään 350 km/h, edellä esitettyjen kolmen rajaarvon on laskettava lineaarisesti aina arvoon 0,05 nopeuden ollessa 350 km/h.
2)
Edellä mainittu vaatimus koskee myös 4.2.4.4.3 kohdassa kuvattua suoratoimijarrun ohjausta.
3)
Yksikön suunnittelussa pyörän ja kiskon välisen kitkakertoimen arvoa ei saa olettaa suuremmaksi kuin 0,12 seisontajarrun jarrutuskykyä laskettaessa.
4)
Nämä pyörän ja kiskon välisen kitkakertoimen raja-arvot on todennettava laskelmilla käyttäen pienintä pyörän halkaisijaa ja 4.2.4.5.2 kohdassa esitettyjä kolmea kuormitustapausta.
Kaikki kitkakertoimen arvot on pyöristettävä kahteen desimaaliin.”
50)
Korvataan 4.2.4.6.2 kohta seuraavasti: ”4.2.4.6.2 Luistonestojärjestelmä 1)
Luistonestojärjestelmän tarkoitus on hyödyntää kitkaa parhaalla mahdollisella tavalla vuoroin vähentämällä ja lisäämällä jarrutusvoimaa hallitusti, jotta pyöräkerrat eivät lukkiudu ja liu’u hallitsemattomasti, ja täten minimoida jarrutusmatkan piteneminen ja pyörien mahdollinen vaurioituminen.
Vaatimukset, jotka koskevat yksikön varustamista luistonestojärjestelmällä ja sen käyttöä: 2)
Yli 150 km:n/h nopeutta käyttämään suunnitellut yksiköt on varustettava luistonestojärjestelmällä.
3)
Yksiköt, jotka on varustettu pyörän kulkupintaan vaikuttavilla jarruilla ja joiden jarrutuskykyä laskettaessa on oletettu nopeusalueella > 30 km/h suurempia pyörän ja kiskon välisen kitkakertoimen arvoja kuin 0,12, on varustettava luistonestojärjestelmällä.
Yksiköt, joita ei ole varustettu pyörän kulkupintaan vaikuttavilla jarruilla ja joiden jarrutuskykyä laskettaessa on oletettu nopeusalueella > 30 km/h suurempia pyörän ja kiskon välisen kitkakertoimen arvoja kuin 0,11, on varustettava luistonestojärjestelmällä.
4)
Edellä mainittu luistonestojärjestelmää koskeva vaatimus koskee kahta jarrutustilaa: hätäjarrutusta ja käyttöjarrutusta.
Se koskee myös dynaamista jarrujärjestelmää, joka on käyttöjarrun osa ja voi olla hätäjarrun osa (ks. 4.2.4.7 kohta).
Luistonestojärjestelmän suorituskykyä koskevat vaatimukset: 5)
Dynaamisella jarrutusjärjestelmällä varustetuissa yksiköissä luistonestojärjestelmän (jos sellainen on edellä olevan kohdan nojalla asennettu) on ohjattava dynaamista jarrutusvoimaa; jos tämä luistonestojär­ jestelmä ei ole käytettävissä, dynaaminen jarrutusvoima on estettävä tai sitä on rajoitettava, jottei pyörän ja kiskon välisen kitkan arvo nouse yli kitkakerrointa 0,15 vastaavan arvon.
6)
Luistonestojärjestelmä on suunniteltava lisäyksen J-1 luettelokohdassa [15] tarkoitetun eritelmän mukaisesti; vaatimustenmukaisuuden arviointimenettely esitetään 6.1.3.2 kohdassa.
7)
Yksikön (luistonestojärjestelmän) suorituskykyä koskevat vaatimukset: Jos yksikkö on varustettu luistonestojärjestelmällä, sen tehokkuuden osoittamiseksi on tehtävä testi (jarrutusmatkan pitenemän enimmäisarvo verrattuna jarrutusmatkaan kuivilla kiskoilla), kun järjestelmä on integroitu yksikköön; vaatimustenmukaisuuden arviointimenettely esitetään 6.2.3.10 kohdassa.
Luistonestojärjestelmän turvallisuuteen vaikuttavat osat on käsiteltävä 4.2.4.2.2 kohdassa edellytetyssä hätäjarrutustoiminnon turvallisuusanalyysissa.